open-index/open-wikipedia-markdown huggingface dataset:
Mandalay (region)

**Mandalay** er en administrativ region i Myanmar. Den ligger midt i landet, og grenser til Sagaing og Magway i vest, Shan i øst og Bago og Kaying i sør. Hovedstaden er Mandalay. Regionen består av syv distrikter, som igjen er inndelt i 30 by-områder og  menigheter og landsby-traktater. Regionen har en befolkning på  (2014).

Mandalay er viktig for økonomien i Myanmar, og står for 15&nbsp;% av landets økonomi.

## Utdanning
Det er svært begrensede muligheter til utdanning utenfor de store byene Yangon og Mandalay. Offisiell statistikk hevder over én million barn og ungdommer var i regionens 4467 barne- og ungdomsskoler i 2005. Omtrent 4000 av disse skolene var barneskoler. Av alle som går på barneskolen, er det kun omtrent 13&nbsp;% som gjennomfører hele veien til videregående skole.

Regionen tilbyr noe av det beste innenfor høyere utdanning i Myanmar. Noen av områdene det tilbys høyere utdanning innen er medisin, teknologi, IT, forsvar, luft- og romfartsteknikk med mer.

## Referanser


## Eksterne lenker
*
TensorFlow

**TensorFlow** er et programvarebibliotek av åpen kildekode for maskinlæring som utvikles og brukes av Google. Det ble opprinnelig utviklet som del av Google's Brain Team. Den 9. november 2015 ble det publisert med Apache 2.0 open source license.

Programvaren har følgende egenskaper
* Stor fleksibilitet i hvordan grafer konfigureres
* Automatisk utledning av lærefunksjon
* Samtidig trening og produksjon
* Flyttbar mellom operativsystem og maskinvare
* Alternative programmeringsspråk
* Kan optimeres for ytelse

## Referanser




## Eksterne lenker
* 
*
Juvelerernes Skræk

***Juvelerernes Skræk*** er en dansk stumfilm fra 1915, regissert av Alexander Christian. Manuset ble skrevet av Carl Th. Dreier. Filmen bygger på Sven Elvestads roman *Greven af Oslo*, som utkom i 1905.

Filmen hadde premiere 20. desember 1915.

## Elvestads syn
Odd Magnar Syversen redegjør i sin bok *- så gikk det sånn passelig skjevt : en beretning om Sven Elvestad* for hvordan Elvestad opplevde denne filmen:

## Handling
En forbryter herjer dobbelt så fryktelig i byen, fordi han ikke legger igjen spor etter seg noe sted, som kan gi politiet hentydning angående identitet, utseende eller oppholdssted. Han har begått en rekke forbrytelser, men politiet står på stedet hvil. Ved hver forbrytelse har han etterlatt seg en merkelig hilsen: Et avtrykk av en skjeletthånd. I erkjennelse av å stå maktesløs overfor denne motstanderen henvendte politiet seg til den berømte privatdetektiven *Tom Atkins*.

«Skelethaanden» er en inder. Han har nettopp kommet til byen. Under navnet *John Vermiel* bor han i et palé i én av byens mest høyvelbårne kvarter. På baksiden har Vermiel innrettet en hemmelig utgang, slik at han denne veien kan slippe til og fra sitt tilfluktssted. Da *Vermiel* får kjennskap til at privatdetektiven er tilkalt legger han en plan. Han greier å fange ham i en utspekulert felle. Da detektiven lå bundet i kjelleren - under *Vermiels* palé - overhørte han at *Vermiel* skulle holde et møte på et gammelt teglverk.

Detektiven kler seg ut som vagabond og skjuler seg under taksperrene. Han overhører at Vermiel planlegger å plyndre én av de største juvelererforretning i byen. Inderen oppdager nå «vagabonden» uten å gjennomskue hans forkledning. Likevel føler han seg ikke sikker og ber et par av sine håndlangere om å holde øye med ham. Detektiven lager et opptrinn og ankommer i politidrosje til stasjonen. Der fjerner han forkledningen og meddeler om *Vermiel*s mål. 

*Vermiel* blir satt i politiets varetekt. Gleden varer ikke lenge, for en halv time etter at han har blitt innelukket i cellen, klarer han å flykte.

## Rolleliste
* Aage Hertel - *John Vermiel, «Skelethaanden»* 
* Alf Blütecher - *Tom Atkins, detektiv* 
* Frederik Jacobsen - *Burns, oppdagelsespolitiets sjef* 
* Aage Lorentzen
* Peter Jørgensen

## Referanser


## Eksterne lenker
*
Stakkars millionærer

***Stakkars millionærer*** (originaltittel: **) er svensk filmkomedie fra 1936 i regi av Ragnar Arvedson og Tancred Ibsen. Filmen handler om en ingeniør som vinner en reise til et fjellhotell hvor han blir forvekslet med en annen person. Filmen er basert på Erich Kästners roman *Drei Männer im Schnee* fra 1934. Hovedrollen spilles av Adolf Jahr.

## Om filmen
Manuset ble skrevet av Ragnar Arvedson, Tancred Ibsen og Börje Larsson. Som litterært forelegg hadde de den tyske forfatteren Erich Kästners roman *Drei Männer im Schnee* fra 1934.

Filmen ble spilt inn hos Irefilm i Stockholm (studioscener) og Åre (eksteriører).

## I rollene (kun krediterte)
* Adolf Jahr - Ingeniør Jan Eriksson
* Ernst Eklund - Direktør Georg Delmar
* Tollie Zellman - Fru «Olle» Olander
* Nils Wahlbom - Johan, tjener
* Eleonor de Floer - Eva Delmar
* Anna Olin - Fru Eriksson 
* Olav Riégo - Privatsekretæren
* Georg Funkquist - Direktør Hovén
* Carl-Gunnar Wingård - Portieren
* Carl Browallius - Larsson, kontorist
* Peggy Lindberg - Stuepike på hotellet
* Inga-Bodil Vetterlund - Gjest på hotellet
* Anna-Lisa Hydén - Gjest på hotellet
* John Ericsson - Tømmerhuggeren

## Referanser


## Eksterne lenker
*
Doors (informatikk)

**Doors** er et rammeverk for interprosesskommunikasjon på datasystemer som kjører Unix eller Unix-lignende systemer. Det sørger for en form for prosedyrekall. Doors ble utviklet av Sun Microsystems som en del av operativsystemet Spring, og ble deretter tilføyd Solaris i versjon 2.5 som et udokumentert internt grensesnitt. Det ble en dokumentert rammeverk i Solaris 2.6. De nyeste versjonene av Solaris bruker blant annet Doors på navnetjener-daemonen  og på syslog.

Doors har blitt portert til Linux, men er bare tilgjengelig for versjon 2.4.18.

## Referanser
Dørja (Gausdal)

**Dørja** er ei elv i Gausdal kommune i Innlandet. Den har sitt utspring nord for Dørdalssetra ved Per Gyntveien, like ved grensa mellom Sør-Fron og Ringebu kommuner. Etter et kort stykke i Ringebu renner elva sørover ned Dørdalen i Gausdal til Jøra ved Helleberg sag.

## Referanser
Sykling under Middelhavslekene 2009

**Sykling under Middelhavslekene 2009**. Sykling var en av flere sporter under de 16. middelhavslekene som ble arrangert i Pescara i Italia i perioden 25. juni til 5. juli 2009. Det var 15. gangen som sykling var med på programmet. Det var to individuelle konkurranser i landeveissykling for menn og én for kvinner. Det var første gangen sykling for kvinner var blant øvelsene. Italia ble beste nasjon, de vant alle tre gullmedaljene.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Er vi gifte?

***Er vi gifte?*** (svensk: **) er en svensk filmkomedie fra 1936, i regi av Ragnar Arvedson og Tancred Ibsen. Filmen er basert på Walter W. Ellis' skuespill, *Almost a Honeymoon*, fra 1930. Hovedrollen spilles av Adolf Jahr.

Filmen ble spilt inn i Irefilms studio i Stockholm med utendørsscener fra Stockholm.

## Handling
Den kjente musikeren og komponisten Åke Kjellberg våkner opp i en luksusleilighet i Stockholm som han har lånt av portneren Olsson og hans kone. Åke mangler penger, og håper å få solgt en operette han har skrevet. I mellomtiden opptrer han rundt omkring, deriblant på et spisested hvor han møter den tidligere kapellmesteren Fingal Doffzén.

Han mottar et brev fra musikkforlegger Hylén, som inviterer ham til et møte der han kan presentere operetten sin. På kontoret hos Hylén møter Åke Hyléns datter Monia, og han forelsker seg umiddelbart i henne.

## Rolleliste (utvalg)
*Adolf Jahr – Åke Kjellberg, musiker og komponist
*Nils Wahlbom – Fingal Doffzén,  fhv. kapellmester
*Eleonor de Floer – Monia Hylén
*Einar Axelsson – Bo Brehmerfeldt, Monias forlovede
*Karin Ekelund – Aino Linde
*Stig Järrel – Maestro O. Toni, fiolinist og komponist
*Gösta Cederlund – direktør Birger Hylén, musikkforlegger, Monias far
*Margit Andelius – Charlotte Hylén, Monias mor
*Hjördis Petterson – danserinne
*Olav Riégo – herr Pettersson, direktør Hyléns medhjelper
*Nils Johannisson – direktør Fredrik Millner
*Ludde Juberg – Olsson, portner
*Ruth Weijden – Anna Olsson, portnerkone
*Erik Johansson – kafévert
*Mona Geijer-Falkner – kasserersken på kaféen

## Referanser


## Eksterne lenker
*
Vannski under Middelhavslekene 2009

**Vannski under Middelhavslekene 2009**. Vannski var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var første gangen som vannski var med på programmet under middelhavslekene. Det var tre øvelser for menn og tre for damer. Frankrike ble beste nasjon med tre gullmedaljer foran Italia som også vant tre gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Neyshabur

**Neyshabur** (alternativt *Nishapur*, eller *Nischapur* persisk نيشابور) er en by i nordøstre Iran. Den ligger i provinsen Razavi-Khorasan og hadde 239&nbsp;185 innvånere ved folketellingen i 2011.

Neyshabur oppnådde stor betydning som sassanidenes egentlige residensby under Yazdegerd II ved midten av 400-tallet. I den senere del av sasanidetiden gikk det tilbake med Neyshabur. Men byen opplevde en renessanse som tahiridenes, samanidenes og seldsjukkenes residensby. 

På 800- til 1000-tallene var Neysahbur et av den iranske kulturs hovedseter. Med byens erobring av de turkmenske ghuzz i  1153 begyntee nedgangstidene. Jordskjelv i 1208 og 1280, og  mongolske herjninger i 1220 og 1269 ødela dens fordums betydning.

## Referanser


## Eksterne lenker
*
Elisabeth Magdalena av Pommern

**Elisabeth Magdalena** (født 1580, død 1649) var hertuginne av Kurland og Semgallen,gift med hertug Friedrich Kettler av Kurland. 

Hun var datter av hertug Ernst Ludwig av Pommern-Wolgast og Sophie Hedwig av Braunschweig-Wolfenbüttel. Den 14. mai 1600 giftet hun seg med hertug Friedrich, hvoretter paret ankom Kurland om høsten samme år. 

Hun blandet seg gjerne i politikk, og korresponderte livlig med flere av datidens maktpersoner. Hun eide mere enn tyve herregårder, som hun passet med omhu. Her ble blant annet dyrket urter, som hertuginnens apotekere og henne selv brukte til fremstilling av medisin. 

Da ekteskapet var barnløst, utnevnte Kettler i 1638 sin nevø Jacob som arving og medregent. Da hertugen så døde i 1642 og Jacob ble enehersker, viet Elisabeth Magdalena særlig slottet i Doblen oppmerksomhet med utbygginger og forbedringer. I 1646 (gjen)grunnla hun byen Jaunjelgava, og navnga den Friedrichstadt til minne om ektemannen. Hun døde selv i februar 1649, og ble begravet i Mitaus fyrstegravkammer. 

## Referanser


  

.
Fotball under Middelhavslekene 2009

**Fotball under Middelhavslekene 2009**. Fotball var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sekstende gangen som fotball var med på programmet under middelhavslekene. Det var kun en fotballturnering for menn, elleve lag deltok. Spania vant finalen med 2-1 over Italia og Libya vant bronsefinalen mot Frankrike.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Sagaing (region)

**Sagaing** er en administrativ region i Myanmar. Den ligger nordvest i landet, og grenser mot Nagaland, Manipur og Arunachal Pradesh i India i nord, Kachin, Shan og Mandalay i øst, Mandalay og Magway i sør og Chin i vest. Regionen strekker seg utover  kvadratkilometer, og har over 5,3 millioner innbyggere (2014). Hovedstaden er Monywa.

## Referanser


## Eksterne lenker
*
Power Forward

**Power Forward** (**PF**) er en spillerposisjon i basketball. Posisjonen blir ofte benevnt som fire-posisjonen. Det blir ofte referert til som «post»-stillingen, dette kommer fra taktikken «post-up» som vil si å ha ryggen mot kurven når man gjør en offensiv manøver. I den forstand har Power forward-spillere ofte lik offensiv rolle som Center-posisjonen. Derimot er det mye variasjoner, noen power forwards kan «post-up» fra nærme kurven (low post) til straffelinjen (high post). Den tradisjonelle power forward forholder seg som regel til «low post».
I forsvar posisjonerer vanligvis en power forward seg defensivt under kurven. Power-posisjonen har utviklet mye de senere årene og innebærer nå en rekke oppgaver utenom å score og sikre returer. Mange power forwards er kjent for sine utviklede skyteferdigheter, og flere spillere har blitt svært nøyaktig fra 3,7 til 5,5 meter. Tidligere var disse evnene mer typisk for europeisk spillestil, men har blitt essensielt i NBA. Noen PFs er kjent som strekk firere, siden de har utvidet sin skyteevne til tre-poengs linja.

Generelt i NBA er power forward-spillere vanligvis mellom 201 cm og 211 cm høye. Til tross for gjennomsnittet, har en rekke spillere «tweener»-roller som gjør det naturlig for dem å spille small forward- og/eller center-posisjon, avhengig av dueller og treners beslutning. Noen «naturlige» power forwards-spillere har ofte Center-posisjonen og har ferdighetene til det men mangler høyden og styrken som er knyttet til den posisjonen.

I løpet av 1980-tallet revolusjonerte spillerne Kevin McHale, Charles Barkley og Karl Malone posisjonen.

Per 2015 er de best kjente spillerne for denne posisjonen Blake Griffin, Anthony Davis, Tim Duncan, Kevin Garnett, Dirk Nowitzki, LaMarcus Aldridge, Kevin Love og Paul Millsap.
Oktoberjernbanen

**Oktoberjernbanen**, eller **Oktjabrskaja** () er - når den forstås som en forlengelse - den eldste jernbanelinjen i Russland. Den strekker seg fra Moskvas Leningradskij-stasjon i sør til Murmansk i nord. Strekningen er på over 10&nbsp;000&nbsp;km. Hovedsetet for jernbanen er i St. Petersburg.

Russlands første jernbane, som gikk fra St. Petersburg til Tsarskoje Selo, en strekning på 27,9&nbsp;km, fra 1837, utgjør en del av *Oktjabrskaya*. Denne ble planlagt og bygd av den østerrikske ingeniør Franz Anton von Gerstner.

Også St. Petersburg–Moskva-jernbanen, landets nest eldste, og den travleste i hele landet, åpnet i 1851., er del av *Oktjabrskaja*. Den omfatter også strekningen mot Tallinn (frem til grensen til Estland).
Hope (Risør)

**Hope** er ei bygd i den ytre delen av gamle Søndeled kommune (nå Risør kommune) i Aust-Agder fylke. Hope utgjør en grunnkrets i Risør.

Hope skole ligger i Hope.

## Litteratur
*
IFK Hedemora OK

**IFK Hedemora OK**  er en svensk orienteringsklubb som har tilholdssted i Hedemora i Dalarna i Sverige.

Klubbens farger er blå med innslag av hvitt og rødt. IFK Hedemora OK har virksomhet for løpere på elite-, ungdoms-, barne-, og mosjonsnivå.

Orienteringsklubben har tidligere hatt flere løpere på herresiden som har hevdet seg på nasjonalt plan. I 1965 ble de den første ikke-finske klubben til å vinne verdens største orienteringsstafett, Jukola.

## Meritter
Tiomila, herrer ''(2)'' :
* 1957, 1960
Jukola, herrer ''(1)'' :
* 1965

## Kjente tidligere løpere
* Sven Gustafsson

## Eksterne lenker
Offisielt nettsted
Hæmgils

**Hæmgils** er et gammelengelsk mannsnavn.

## Etymologi
Navneleddet *hæm* har usikker opprinnelse, men kan være en variant av *hām*, «hjem». Den norrøne formen er i så fall *heimr*.
Navneleddet *gils* kan ha opprinnelse i urgermanske **gīsala-* eller **gīsila-*,  «pant, gissel», eller i gammelhøytyske *gisel*, «pilskaft». De tilsvarende norrøne formene er *gísl* og *geisli*.

## Utbredelse
*Hæmgils* var et populært mannsnavn i England fra 500-tallet til 600-tallet.

## Kjente personer med navnet
Personene i listen er ordnet kronologisk etter fødselsår.
*Hæmgils av Kent (600-tallet), dux av Kent
*Hæmgils av Glastonbury (600-tallet), abbed ved Glastonbury

## Referanser


## Eksterne lenker
Kristinehamns OK

**Kristinehamns OK** (stiftet 16. januar 1953) er en svensk orienteringsklubb som har tilholdssted i Kristinehamn i Värmland i Sverige. 

Klubbens farger er rød, gul og grønn. Kristinehamns OK har virksomhet for løpere på elite-, ungdoms-, barne-, og mosjonsnivå. 

Orienteringsklubben har flere løpere i stallen som har hevdet seg internasjonalt, både på dame- og herresiden.

Kristinehamns OK vant Tiomila i 1967. De vant ungdomsstafetten under Tiomila i 1997.

## Kjente tidligere løpere
* Emma Johansson

## Eksterne lenker
Offisielt nettsted
Scholastica

**Scholastica** er et kvinnenavn med latinsk opprinnelse. Navnet betyr «retoriker, taler».

## Etymologi
Navnet er dannet av latinske *scholasticus*, «retoriker, taler».

## Utbredelse
*Scholastica* var et populært kvinnenavn i England på 600- og 700-tallet og igjen på 1400-tallet.

Navnet er i dag svært sjeldent.

|}

## Kjente personer med navnet
Personene i listen er ordnet kronologisk etter fødselsår.
*Scholastica av Nursia (ca. 480 &ndash; 542), nonne og helgen, og tvillingsøster av Benedikt av Nursia
*Geraldine Scholastica Gibbons (1817&ndash;1901), irsk-australsk nonne

## Annen bruk av navnet
*College of St. Scholastica, privat, katolsk universitet i Duluth, USA

## Referanser


## Eksterne lenker
Strängnäs-Malmby OL

**Strängnäs-Malmby OL (tidligere avdeling i Malmby IF)** (stiftet 14. april 1936) er en svensk orienteringsklubb som har tilholdssted i Strängnäs i Södermanland Sverige. 

## Historikk
Malmby IF ble opprettet 14. april 1936 og var en idrettsforening med avdelinger for orientering, fotball og skiidrett. På 50-tallet ble fotallavdeligen lagt ned.  Malmby IF hadde sin storhetstid på slutten av 80-tallet og vant i 1988 den prestisjetunge stafetten Tiomila. De vant også Smålandskavlen i 1989 og 1990.
 
### Navneskiftet
I 1993 ble det bestemt at klubben skulle skifte navn til Strängnä-Malmby OL for at klubben skulle assosieres sterkere til tettstedet Strängnäs. Klubbens farger er lilla, gul, hvit og grønn. Strängnäs-Malmby OL har virksomhet for løpere på elite-, ungdoms-, barne-, og mosjonsnivå. 

Orienteringsklubben har tidligere hatt flere løpere i stallen som har hevdet seg internasjonalt, hvorav Jörgen Mårtensson er den største stjernen.

## Meritter
Tiomila, herrer ''(1)'' :
* 1988
Smålandskavlen, herrer ''(2)'' :
* 1989, 1990

## Kjente tidligere løpere
* Jörgen Mårtensson
* Rudolf Ropek

## Eksterne lenker
Offisielt nettsted
Olaf Thommesen

**Olaf Thommesen** (født 1875, død 1922) var en norsk forretningsmann fra Arendal, spansk visekonsul og fotograf.

Han var sønn av skipsreder Jens T. Thommesen (f.1835 – d.1897) og Gunhild Birgithe Jensen. I 1891 tok han artium ved Arendal Gymnas og i 1899 ble han immatrikulert ved Universitetet i Christiania. I 1911 ble han spansk visekonsul i Arendal.. 

Fra 1915 var han medlem av direksjonen i Arendals Forsikringsselskab A/S. Han satt også i direksjonen i Dampskipsassuranceforeningen Arendal og i Skibsassuranceforeningen Neptun, og han var styremedlem i Agdesidens Skibsrederforening.

## Arkiv
Under første verdenskrig var han med i det norske nøytralitetsvernet på Sørlandet. I 1914 deltok han på militærøvelse og fikk tatt en rekke bilder som han senere samlet i et fotoalbum han kalte *Erindringer fra soldatlivet*.. Fotoalbumet er oppbevart på KUBEN i Arendal.

## Referanser


## Eksterne lenker
* Fotoalbum-Erindringer fra soldatlivet
*
Jørgen Frost Bø

**Jørgen Frost Bø** (født 10. august 1994 i Oslo) er en norsk mellom-/langdistanseløper som løper for IK Tjalve. Han tok bronse på 5000m under NM i friidrett 2015 i Haugesund . Hans personlige rekord på 5000 meter er på 14.23,17, under stevnet Norwegian Milers Club på Bislett stadion 25. juni 2015.

## Referanser


## Eksterne lenker
*
Faddej Bulgarin

**Faddej Venediktovitsj Bulgarin** (russisk: Фаддей Венедиктович Булгарин, polsk: **Jan Tadeusz Krzysztof Bulharyn** født  i Perysjevo i Uzda i  Polen-Litauen og nå i Belarus; død  i Karlova nær Dorpat som nå er i Estland) var en russisk forfatter og litteraturkritiker og polsk byrd.

Bulgarin er fremst kjent for sin store historiske roman *Ivan Vyzjigin* (1829). Bulgarin var ellers mest aktiv som publisist. Han utgav fra 1825 tidsskriftet *Det nordiska biet*. Forfattere som Aleksandr Pusjkin og Nikolaj Gogol skrev i hans tidsskrift.

## Referanser


## Kilder
* Svensk uppslagsbok, Lund 1930
Fortapelse

**Fortapelse**, er et uttrykk i Det nye testamente som betegner de ugudeliges endelige skjebne. Fortapelsen forstås på ulike måter, og betegner Guds straff og dom, og innebærer evig adskillelse fra Gud.

Det finnes ulike oppfatninger av fortapelsen i kristendommen:

* Hovedoppfatningen er at fortapelse innebærer en evig straff. Middelalderens forstillinger om fysisk ild vil nok få fastholde. Men begrepet "evig pine" forstått som en pinefull tilstand har fortsatt gyldighet for mange. Den tradisjonelle tanke er at det er Gud som straffer mennesker i fortapelsen. Men noen hevder også den oppfatning at fortapelsen er en tilstand hvor mennesker straffer seg selv og hverandre, stenger seg selv ute fra gudsfellesskapet. 
* En mindretallsoppfatning går ut på at fortapelsen betyr utslettelse eller opphør av eksistens. Denne oppfatningen er offisiell lære hos Adventistsamfunnet og Jehovas vitner. 
* Enkelte kristne har opp gjennom kirkehistorien hevdet troen på at alle til slutt vil oppnå frelse. Særlig innen østeuropeiske kirker har denne oppfatning hatt en viss utbredelse.

Fortapelse blandes ofte sammen med Helvete eller Gehenna eller dødsriket, som alle er motsetninger til frelse og himmelen.

## Referanser
Alligatorfamilien

* Alligatorer
* Kaimaner

**Alligatorfamilien** er en gruppe krokodiller som omfatter alligatorer og kaimaner. Familien har sin hovedutbredelse på de amerikanske kontinentene, men én art, kinesisk alligator, finnes i Kina.  Medlemmene av alligatorfamilien likner i all hovedsak på egentlige krokodiller, men skiller seg fra dem ved at de har «overbitt» hele veien rundt, slik at tennene i underkjeven ikke er synlige når munnen er lukket. Hos egentlige krokodiller er derimot tennene i underkjeven alltid synlige. Både kaimaner og alligatorer er i noen grad altetere, og har blitt observert å spise blader og frukt.

## Systematikk

Alligatorfamilien har en historie som strekker seg helt tilbake til kritt-tiden. Siden krokodiller stort sett lever i og ved vann, og har tunge skjeletter, er deler av dem, særlig deler av hudpanseret, ganske vanlige fossiler der de har levd. Det er kjent mange utdødde arter av disse dyrene.

I Europa levde slekta *[[Diplocynodon]]* fram til midtre miocen for 16–12 millioner år siden. *Diplocynodon* tilhørte samme utviklingslinje som alligatorer og kaimaner, men regnes til en egen familie, Diplocynodontinae.

Det er to underfamilier, som omfatter henholdsvis kaimaner og alligatorer.

* **Familie Alligatoridae**
** **Underfamilie [[Alligatorinae]]**
*** Slekt *[[Albertochampsa]]* (fossil)
*** Slekt *[[Chrysochampsa]]* (fossil)
*** Slekt *[[Hassiacosuchus]]* (fossil)
*** Slekt *[[Navajosuchus]]* (fossil)
*** Slekt *[[Ceratosuchus]]* (fossil)
*** Slekt *[[Allognathosuchus]]* (fossil)
*** Slekt *[[Hispanochampsa]]* (fossil)
*** Slekt *[[Arambourgia]]* (fossil)
*** Slekt *[[Procaimanoidea]]* (fossil)
*** Slekt *[[Wannaganosuchus]]* (fossil)
*** Slekt *[[Krabisuchus]]* (fossil)
*** Slekt *[[Eoalligator]]* (fossil)
*** Slekt *[[Alligator]]*
**** *[[Alligator prenasalis]]* (fossil)
**** *[[Alligator mcgrewi]]* (fossil)
**** *[[Alligator olseni]]* (fossil)
**** Kinesisk alligator, *Alligator sinensis *
**** *[[Alligator mefferdi]]* (fossil)
**** Amerikansk alligator, *Alligator mississippiensis
** *'Underfamilie Caimaninae*'
*** Slekt *Necrosuchus* (fossil)
*** Slekt *Eocaiman* (fossil)
*** Slekt *Paleosuchus*
**** [[Dvergkaiman]], *Paleosuchus palpebrosus*
**** [[Glattsnutet kaiman]], *Paleosuchus trigonatus*
*** Slekt *Purussaurus* (fossil)
*** Slekt *Mourasuchus* (fossil)
*** Slekt *Orthogenysuchus* (fossil)
*** Slekt *Caiman*
**** [[Yacare-kaiman]], *Caiman yacare*
**** [[Brillekaiman]], *Caiman crocodilus *
**** *Caiman lutescans* (fossil)
**** [[Bredsnutet kaiman]], *Caiman latirostris *
*** Slekt *Melanosuchus*
**** *Melanosuchus fisheri* (fossil)
**** [[Svartkaiman]], *Melanosuchus niger''

## Referanser

## Eksterne lenker
*
Byrhflæd

**Byrhflæd** er et gammelengelsk kvinnenavn.

## Etymologi
Navneleddet *byrh* har opprinnelse i gammelengelske *burχ*, «borg», og finnes igjen i moderne engelsk i *borough* og sluttleddet *-bury* i flere stedsnavn. Norrøne former av navnetleddet er *bjarga*, *bjǫrg* og *borg*.
Navneleddet *flæd* er dannet av gammelengelske *flæd*, «lys, vakker».
## Utbredelse
*Byrhflæd* var et populært kvinnenavn i England fra 900-tallet til 1100-tallet.

## Kjente personer med navnet
Personene i listen er ordnet kronologisk etter fødselsår.
*Byrhflæd av Romsey (900-tallet), nonne ved Romsey kloster

## Referanser


## Eksterne lenker
Perreyiinae

* 

**Perreyiinae** er en underfamilie av Tenthredinoidea som hører til blant plantevepsene.

## Utseende
Middelsstore, gjerne svarte eller rødlige plantevepser. Antennene er forholdsvis lange, ikke klubbeformede, gjerne kamtannede hos hannene. Hodet er kort og bredt med en markert "hals", og tre tydelige (ofte røde) punktøyne i pannen. Vingene er gjerne røykfargede med et tydelig, men ikke spesielt kraftig, årenett.

## Levevis
Familien kan ha larver på mange ulike planter, i motsetning til flere andre undergrupper av Pergidae er de ikke knyttet til myrtefamilien. Et påfallende trekk er at noen arter har larver på gress, dette er ellers nokså uvanlig hos plantevepser.

## Utbredelse
Underfamilien er i hovedsak utbredt i Mellom- og Sør-Amerika, men slekten *Cladomacra* lever i Indonesia og på Ny-Guinea.

## Systematisk inndeling

Inndeling og artstall følger .
 
* ordenen vepser (veps, humler og maur) (Hymenoptera) 
** delgruppen  plantevepser (Symphyta) parafyletisk gruppe
*** overfamilien Tenthredinoidea 
**** familien Pergidae 
***** underfamilien  **Perreyiinae** Cameron, 1883
****** slekten *[[Barilochia]]* Malaise, 1955 - to arter, Argentina og Chile
****** slekten *[[Camptoprium]]* Spinola, 1840 - 13 arter, Sør-Amerika
****** slekten *[[Cladomacra]]* Smith, 1860 - 7 arter, Indonesia og Papua Ny-Guinea
****** slekten *[[Decamera]]* Lepeletier & Audinet-Serville, 1828 - 37 arter, Mellom- og Sør-Amerika
****** slekten *[[Heteroperreyia]]* Schrottky, 1915 - 9 arter, sørlige Sør-Amerika
****** slekten *[[Perreyia]]* Brullé, 1846 - 12 arter, Mellom- og Sør-Amerika
****** slekten *[[Perreyiella]]* Conde, 1937 - 14 arter, Mellom- og Sør-Amerika

## Referanser


## Kilder
* Oversikt over slektene
* Schmidt, S. & Smith, D.R. 2007. ''Pergidae of the World – an online catalogue of the sawfly family Pergidae (Insecta, Hymenoptera, Symphyta).''  (http://www.pergidae.net )

## Eksterne lenker
* 
* Tegning av ''Camptoprium westwoodi'' 
* Foto av ''Decameria vyssus''
Antonio de Torres Jurado

**Antonio de Torres Jurado**, kjent som **Torres**, (født 13. juni 1817, død 19. november 1892) omtales som det 19. århundres viktigste gitarmaker. Det er hans gitarkonstruksjon man ser igjen i dagens klassiske gitar, og er slik også forløperen til de aller fleste akustiske gitarer slik vi kjenner dem. 

Når Torres utviklet sin variant, var gitaren i ferd med å miste terreng til instrumenter som passet bedre til romantikkens mer dramatiske uttrykk, og fokus på sterke følelser. Den opprinnelige gitaren ble også sterkt assosiert med bønder og sigøynere, som «klimpret for småmynt på skjenkestuer», og sett på som *lavkultur*. 

I 1869 hørte Torres den 17 år gamle gitaristen Francisco Tárrega spille, og ble så imponert at han gav ham en av sine gitarer. Tárrega var en musiker som forstod hvor publikum nå var på vei, og var samtidig særdeles talentfull. Med gitaren til Torres fant han uttrykket folk ønsket i datidens musikk, og bidro sterkt til at interessen for gitaren ble fornyet. Han skrev små mesterstykker for instrumentet, gjerne inspirert av Chopin, og ga gitaren et romantisk og temperamentsfullt uttrykk som har bergtatt publikum og influert klassisk gitarmusikk helt frem til i dag.

Samarbeidet ble en milepæl i gitarens historie, både på grunn av den nye konstruksjonen, og den unge gitaristens nye teknikker, uttrykk og komposisjoner. Torres hadde klart å gi instrumentet volum og dynamikk, og en dramatisk klang, ikke minst ved å forstørre kroppen, gi den enda mer timeglassfasong, og forlenge gripebrettet. Han fant også opp *bracings*, som er linjer av treverk som er limt i viftefasong under lokket på gitaren. Viftefasongen bidro til at lyden ble projisert ut av lydhullet på en effektiv måte, samtidig som de støttet den tynne treplaten. Dette er en viktig konstruksjonsdetalj som dagens gitarmakere eksperimenterer videre med for å finne den optimale lyden.

Torres levde i fattigdom, og fikk bare helt lokal anerkjennelse i sin levetid. Han døde i 1892, 75 år gammel.

## Referanser


## Eksterne lenker
* Antonio de Torres Jurado , nettstedet *guitarsalon.com*
Fosterhinne

**Fosterhinner** er en serie membraner som omgir et foster under fosterutviklingen i dyreriket. Disse hinnene vil i liten grad bli en del av det ferdige individet. Den mest grunnleggende hinnen er chorion som finnes i egg fra alle virveldyr og de fleste invertebrater. Plommesekken er omgitt av en egen membran som blir en del av det voksne fosteret hos mange dyrearter i det fosteret vokser rundt plommen. Hos høyere virveldyr finnes også allantois som samler opp avfall fra tarmen under fosterutviklingen. Hos Hos morkakedyr er plommesekk og allantois erstattet av navlestrengen. Den viktigste hinnen er amnion, som sørger for transport av oksygen til fosteret og karbondioksid bort ut fra egget.

Hos morkakedyr vil allantois og chorion vokse sammen og danne morkaken.

## Referanser
Persentil

En **persentil**, eller **prosentil**, er den verdien som en gitt prosentandel av en gruppe observasjoner er mindre enn eller lik.

Den 25. persentilen er også kalt første kvartil (Q1), den 50. persentilen er median eller andre kvartil (Q2), og den 75. persentilen er tredje kvartil (Q3). Persentiler og kvartiler er spesialtilfeller av kvantiler.

For å beregne persentiler for et sett med resultater, blir verdiene først ordnet i stigende rekkefølge. Prosenten for en gitt verdi kan deretter finnes ved å subtrahere 0,5 fra dens numeriske posisjon i sekvensen, dividere med antall resultater, deretter multiplisere med 100. For eksempel, hvis det er 25 resultat med verdier som varierer mellom 31 og 93 og tallet 47 er det tiende i numerisk rekkefølge, da er persentilen for dette resultatet 10 minus 0,5, dividert med 25, multiplisert med 100, som gir 38. Dette betyr at 38 % av resultatene er mindre enn eller lik 47. Det er også mulig å gjøre beregningen for hypotetiske resultater som faktisk ikke forekommer, det vil si, for å finne ut hva persentilen ville være for dette resultatet.
Leksands OK

**Leksands OK** (stiftet 10. desember 1981) er en svensk orienteringsklubb som har tilholdssted i Leksand i Dalarna, Sverige. Klubben ble stiftet i 1981 da orienteringsavdelingen i Leksands IF brøt ut og startet en rendyrket orienteringsklubb.

Klubbens farger er rød, hvit og blå. Leksands OK har virksomhet for løpere på elite-, ungdoms-, barne-, og mosjonsnivå.

Orienteringsklubben har flere løpere i stallen som har hevdet seg internasjonalt, både på dame- og herresiden. To ganger verdensmester Helena Jansson løp tidligere for Leksands OK.

## Meritter
25-manna ''(1)'' :
*2001
Smålandskavlen, damer ''(1)'' :
*2004

## Kjente løpere
* Rahel Friedrich
* Linnea Gustafsson

## Kjente tidligere løpere
* Kalle Dalin
* Sabine Hauswirth
* Helena Jansson (-2015)

## Eksterne lenker
Offisielt nettsted
Rahel Friederich

**Rahel Friederich** (født 22. januar 1986) er en sveitsisk orienteringsløper. Friedrich er verdensmester i sprintstafett. Hun representerer den svenske orienteringsklubben Leksands OK.

Friedrich tok to topp-15-plasseringer i sitt tredje og siste junior-VM i 2006. Hun ble nummer 13 på sprinten og nummer 14 på langdistansen i litauiske Druskininkai. Sveitseren er en dyktig sprinter og ble nummer fem på distansen i EM både i Falun i 2012 og i portugisiske Palmela i 2014. I 2014 tok hun også sin første og eneste medalje fra internasjonale mesterskap. Sammen med Martin Hubmann, Matthias Kyburz og Judith Wyder tok Friedrich VM-gull på sprintstafetten under VM i Italia i 2014.

Hun har tre 5.-plasser (2012, 2013, 2015) sammen med sin klubb Leksands OK i Venla-stafetten. I 2015 løp hun siste etappe for den svenske klubben.

## Eksterne lenker
*
Linnea Gustafsson

**Linnea Gustafsson** (født 20. februar 1986 på Gotland) er en svensk orienteringsløper. Hun løper for Leksands OK og tidligere for det svenske landslaget.

## Karriere
Gustafsson fikk sitt store gjennombrudd i 2009 da hun var med å ta gull for Sverige på stafett i nordisk mesterskap i finske Salo. Samme år tok hun sølv på sprinten i VM i ungarske Miskolc. Hun ble kun slått av sin lagvenninne Helena Jansson. To år senere, i 2011, var rollene byttet om. Gustafsson tok sitt første og eneste VM-gull på mesterskapets korteste distanse i franske Savoie. Denne gangen ble Jansson henvist til andreplass.

I tillegg til VM-gullet tok Gustafsson ytterligere én seier i verdenscupen. Den tok hun også i 2011, nærmere bestemt i Finland i *Nordic Orienteering Tour*.

## Eksterne lenker
*
Monterey jack

**Monterey jack** er en amerikansk halvhard ost, normalt hvit, laget av kumelk.

I sin tidligste form ble monterey jack produsert av meksikanske fransiskanermunker i Monterey på 1800-tallet. Den kalifornske forretningsmannen David Jack solgte osten kommersielt. Han produserte en mild, hvit ost, som ble kjent som «Jack’s cheese», og etterhvert Monterey jack.

De fleste mykere varianter solgt i amerikanske dagligvareforretninger er modnet i kun én måned.

## Referanser
Forhudsstreng

**Forhudsstrengen** (*[[latin]]*: **Frenulum praeputii penis**) er et elastisk vevsbånd som forbinder forhuden på undersiden av penishodet.

Sammen antas forhuden og forhudsstrengen å ha en svært viktig funksjon for mannlig seksuell tilfredsstillelse. Ved omskjæring, som kan gjøres enten av kulturelle eller medisinske årsaker, fjernes ofte forhudsstrengen helt eller delvis.


File:Image of frenulum.jpg|
File:Penisfrenulum.jpg|


## Se også
*Kort forhudsstreng
Yangon (region)

**Yangon **(tidligere **Rangoon**) er en administrativ region i Myanmar. Den ligger midt i nedre Myanmar, og grenser mot Bago i nord og øst, Martabangulfen i sør, og Ayeyarwady i vest. Hovedstaden i regionen er Yangon, som tidligere var hovedstad i Myanmar og er landets største by. Regionen er inndelt i 44 mindre deler, hvor byen Yangon utgjør 33 av disse. Regionen har et areal på  km².

## Referanser


## Eksterne lenker
*
Voith

**Voith GmbH** er et tysk industrikonsern, stiftet i 1867 i Heidenheim i Baden-Württemberg, Tyskland. Selskapet er i dag et multinasjonalt konsern innenfor ulike former for mekanisk konstruksjon, design og produksjon. Selskapet er i dag heleid av den tyske Voith-familien.
## Historie
I 1867 overtok Friedrich Voith sin far Johann Matthäus Voiths firma med 30 ansatte og registrerte det for første gang i det lokale handelsregisteret under navnet Maschinenfabrik J. M. Voith. Firmaet var et mekanisk verksted som hadde spesialisert seg på roterende maskiner i tekstilfabrikker. Friedrich jobbet etterhvert med papirmaskiner etter å ha jobbet med forbedringer til et papirproduksjonspatent gitt til Heinrich Voelter og Friedrich Gottlob Keller i 1846.

## Divisjoner
### Voith Paper
Voith Paper produserer maskiner for tilvirking av alle typer papir.

### Voith Hydro
Voith Hydro var inntil 2022 et joint venture med Siemens , men er nå et heleid datterselskap av Voith Group. Selskapet er en totalleverandør av vannkraftstasjoner, og sto bl.a. for store deler av leveransene til Three Gorges i Kina, en av verdens største vannkraftstasjoner.

### Voith Turbo
Voith Turbo produserer drivlinjer og bremsesystemer for biler, tog og skip.

### Voith Industrial Services
Voith Industrial Services leverer verksteds- montasje- og vedlikeholdstjenester. Divisjonen er besluttet solgt i løpet av forretningsåret 2015/16.

### Voith Digital Ventures
Voith besluttet i desember 2015 å opprette divisjonen *Digital Solutions*, hvor det var planlagt at alle selskapets automatiseringsmiljøer skal samles. Divisjonen ble etterhvert døpt om til Digital Ventures.

## Referanser


## Eksterne lenker
*
Kort forhudsstreng

**Kort forhudsstreng** er når forhudsstrengen til penis er for kort, og dermed begrenser bevegelse av forhuden. Strengen bør normalt være lang og myk nok slik at forhuden kan trekkes fullt tilbake og legges jevnt rundt skaftet til penis i erigert tilstand.
Kriminalgaaden i Kingosgade

***Kriminalgaaden i Kingosgade*** er en dansk stumfilm fra 1917 regissert av Hjalmar Davidsen. Manuset ble skrevet av Carl Th. Dreyer. Det litterære forelegget var Sven Elvestads fortelling *Den døde Passager* i bladet *Lys & Skygge*, nr. 17, 1909. Detektiven het der Knut Gribb. I denne filmen fikk han navnet Oliver Swift. Harald Brede kaltes Henry Mill.

Den var tiltenkt vist i Norge under tittelen *Med døden ombord* eller *Med døden om bord*, men ble forbudt av Statens filmtilsyn.

Det er bare et fragment på ca to minutter av filmen som er bevart.

## Handling
Kriminaldetektiv Oliver Swift og assistenten Henry Mill fikk litt av en oppgave, da de skulle hjelpe frøken Kitty Williams. Hun har leid ut sin avdøde fars snekkerverksted til en mann. Hver dag og på samme tid sender han henne av sted med et brev til hans hjemmeadresse, som befinner seg i den andre enden av byen. Hva foretar han seg, mens hun er av gårde? Swift og Mill beslutter seg for å undersøke om det er ugler i mosen.

## Rolleliste
* Gunnar Sommerfeldt - Oliver Swift, kriminalist
* Hugo Bruun - Henry Mill, Swifts medhjelper 
* Ingeborg Bruhn Bertelsen - Kitty Williams 
* Thorleif Lund - Otto Krause
* Elsa Segerstrøm - Cecilie Krause

## Referanser


## Eksterne lenker
*
En forbryders memoirer

***En forbryders memoirer*** (originaltittel: *En Forbryders Liv og Levned*) er en dansk stumfilm fra 1916 regissert av Alexander Christian. Manuskriptet ble skrevet av Carl Th. Dreyer. Det litterære forelegget var Sven Elvestads fortelling *Eventyrskibet* i bladet *Lys & Skygge*, nr. 14, 1909. Forbryterskikkelsen Thomas Ryer fikk navnet Thomas Busch i denne filmatiseringen.

Den ble forbudt av den norske filmsensuren.

## Handling
Thomas Busch var utvilsomt jordens farligste forbryter, dobbelt farlig, ettersom han visste å unnvike fra alle de fengslene, som han hadde sittet inne i. Det fantes mange historier som tok for seg hans geniale oppfinnsomhet, da det gjaldt å flykte fra fengsler. Busch hadde gått i en felle, lagt av politiet, satt i fengsel, ventet på sin dom. Da han skulle stilles for retten, ønsket han ikke å flykte derfra. Han hadde forberedt sin flukt, og visste at han fire dager senere på nytt ville være hos sine kamerater. Han ble dømt til døden. Som siste ønske fortalte Busch at han gjerne ville berette sin historie til en forfatter. Fengselsdirektøren sendte bud etter den ansette forfatteren, dr. Stein, som mente at Busch var en dannet og ypperlig forteller. Uten sin viten, ble forfatteren i den kommende tiden budbringer for Buschs hjelpere. Han fikk jevnlig besøk av dr. Stein og var nådd til å diktere tredje kapittel. Til slutt opprant dagen for flukten. Om morgenen ble dr. Stein besøkt av to av hans hjelpere. De overfalt ham, bandt ham på hender og føtter. Da de noen minutter etter forlot leiligheten var den ene maskert akkurat som dr. Stein. Han begav seg skyndsomt til fengselet. De to forbryterne overbemannet lett den intetanende fengselsbetjenten.

## Rolleliste
*Lauritz Olsen - Thomas Busch
*Frederik Jacobsen - Dr. Stein, forfatter
*Holger Syndergaard - Schreiber, fengselsdirektør 
*Oluf Billesborg - Dernburg, direktør for spillebank
*Ingeborg Skov - Elsie, Dernburgs datter
*Franz Skondrup
*Moritz Bielawski

## Referanser


## Eksterne lenker
*
Roald Aga Haug

**Roald Aga Haug**  (født 26. juli 1972 i Odda) er en politiker for Arbeiderpartiet. Haug er en norsk skuespiller, sanger og fra og med 2015 er han  ordfører i Odda kommune. Haug ble 23. oktober 2019 valgt som den første ordføreren i nye Ullensvang kommune, som består av de tidligere kommunene Jondal, Odda og Ullensvang.

Han vokste opp ved Agatunet i Ullensvang herad. Haug ble valgt inn i kommunestyret i Odda i 2003. Han var leder i Odda herreds Arbeiderparti 2007 til 2009, partiets gruppeleder i kommunestyret 2007-2011 og 2014-2015. Han har også vært leder av plan og næringsutvalget 2007-2011. Aga Haug har vært styremedlem i Hordaland Arbeiderparti, og var vararepresentant til Stortinget i periodene 2009–2013 og 2013–2017. I tillegg har Aga Haug hatt en rekke skuespillerroller, blant annet spilte han i 2019 antagonisten kjent som "Basen" i musikalen *Albert og Leonie.*

Haug er utdannet som sosionom og familieterapeut. Han har arbeidet ved sosialkontor, i barnevernet, familievernet og ledet prosjekter på rus og psykiatrifeltet. Han har også vært leder for NAV-Odda. En periode var han konstituert helse- og sosialsjef i Odda kommune.

## Referanser


## Eksterne lenker
*
Marsjen

***Marsjen*** (originaltittel: *The March*) er en britisk TV-dramafilm fra 1990 produsert av BBC og regissert av David Wheatley. Hovedrollen spilles av Juliet Stevenson, mens andre sentrale roller spilles av Malick Bowens, Joseph Mydell og Sverre Anker Ousdal. Filmen handler om en kvart million flyktninger som legger ut på en nesten 5000&nbsp;km lang mars fra Sudan til Europa. De ledes av en karismatisk person som motiverer dem gjennom slagordet «Vi er fattige fordi dere er rike».

Som i Storbritannia (og mange andre land) ble filmen også i Norge vist på TV under vignetten "En verden for alle" (One world week). Dette var en internasjonal tema-uke hvor fokuset var på flyktninger, den tredje verden, det vestlige forbrukersamfunnet, begrepet bærekraftig utvikling og menneskenes felles framtid.

## Handling
En økende antall afrikanere samles i leire i Sudan på grunn av en langvarig tørke forårsaket av global oppvarming. Gruppen vokser og teller omsider en kvart million mennesker. Under slagordet «Vi er fattige fordi dere er rike» overtaler den karismatisk lederen Isa (Malick Bowens) dem til å legge ut på en nesten 5000&nbsp;km lang mars til Europa. Marsjen tiltrekker seg stor internasjonal oppmerksomhet og en ivrig kvinnelig EU-kommissær forsøker å tale flyktningenes sak. Imens ankommer de Middelhavets kyst og tar seg over til Europa i båter. Omsider når de kysten og går i land i et søreuropeisk land, men der ender ferden brått.

## Bakgrunn
Det har blitt pekt på likhetstrekk mellom filmen og den franske fremtidsromanen *[[Le Camp des Saints]]*, skrevet av Jean Raspail i 1973. Filmskaperne har imidlertid presisert at den ikke er basert på denne boka og at de heller ikke hadde noen kjennskap til den på det tidspunkt filmen ble lagd. Det er også en fundamental forskjell mellom boka og filmen. Mens filmen har et sympatisk syn på flyktningene og deres situasjon, så fremstilles de i boka som en destruktiv «flodbølge» som skyller over Frankrike og den vestlige sivilisasjon. Boka har forøvrig en dystopisk stil og skildrer den vestlige verdens undergang. 

## Rollebesetning
(utvalg)
*Malick Bowens ... Isa El-Mahdi
*Juliet Stevenson ... Clare Fitzgerald
*Joseph Mydell ... Marcus Brown
*Dermot Crowley ... Roy Cox
*Jean-Claude Bouillon ... J.M. Limonier
*Sverre Anker Ousdal ... Tom Epps

## Referanser


## Eksterne lenker
*
Eldåa

**Eldåa** er navn på flere elver Norge.

Eldåa kan vise til:

*Eldåa (Elverum), sideelv til Terninga i Elverum
*Eldåa (Stor-Elvdal), sideelv til Imsa, hovedsakelig i Stor-Elvdal
*Eldåa (Sør-Fron), sideelv til Frya (elv) i Sør-Fron
Eldåa (Stor-Elvdal)

**Eldåa** er en sideelv til Imsa i Innlandet. Elva har utspring øverst i Eldådalen i Ringebu kommune, vest for Eldåhøgda. Elva renner først sørover og innom Øyer kommune sør for Eldåhøgda, før den fortsetter østover inn i Østerdalen og Stor-Elvdal kommune.

I nedre del av løpet renner elva gjennom en stor, dyp og dramatisk kløft, med svært varierte naturforhold. I mye av kløfta er det gammel, storvokst granskog. Høyere opp er det en del furu med mye læger i de fleste nedbrytningsstadier, noe som er meget sjedent. Det er også påvist seks rødlistede arter, og området er vurdert som «svært viktig».

## Referanser
Solariskontainere

**Solariskontainere** er en implementasjon av operativsystemnivå-virtualisering. Den ble første gang lansert i februar 2004 i build 51 beta av operativsystemet Solaris 10, og deretter i den fulle versjon av Solaris 10 i 2005. Den kjører på datasystemer basert på x86 og SPARC. Det er nærværende i Illumos distribusjoner som OpenIndiana, SmartOS og OmniOS, så vel som i Oracle Solaris versjon 11.

En Solariskontainer kombinerer ressurskontroll og separasjon av instanser i *soner*, som fungerer som helt isolerte virtualiseringstjenere innenfor en enkelt operativsysteminstans. Dette reduserer kostnadene for systemadministratorer og sørger for mye av den samme beskyttelsen av separate maskiner på en enkelt maskin..

## Referanser


## Eksterne lenker
*
Operativsystemnivå-virtualisering

**Operativsystemnivå-virtualisering** er en tjenerbasert metode for virtualisering hvor operativsystemkjernen tillater flere isolerte instanser av bruker-rommet, i stedet for bare én. Slike instanser kan oppleves som en virkelig tjener fra brukerens og eierens synsvinkel. Instansene kalles noen ganger **containere**, **programvarecontainere**,virtualiseringsmaskiner, virtuelle private tjenere, eller FreeBSD-fengsel.

På Unix-lignende operativsystemer kan man se denne teknologien som en avansert implementasjon av mekanismen chroot. I tillegg kan kjernen ofte sørge for ressurshåndtering som begrenser containerens påvirkning av andre containere.

## Referanser
Université de Toulouse

**Université Fédérale Toulouse Midi-Pyrénées** (**UFTMP**) er et kombinert forskningsinstitutt og universitet i Toulouse i Occitanie i Frankrike grunnlagt i 2007. 

UFTMP er regnet blant de verdensledende, akademiske institusjonene innen teknologi og vitenskap, i tillegg til mange andre felt, blant annet administrasjon, økonomi, lingvistikk, politisk forskning og filosofi. 

## Medlem

* Université Toulouse-I-Capitole (UT1)
* Université Toulouse - Jean Jaurès (UT2)
* Université Paul Sabatier (UT3)
* Institut national polytechnique de Toulouse (INP Toulouse)
* Institut national des sciences appliquées de Toulouse (INSA Toulouse)
* Institut supérieur de l'aéronautique et de l'espace (ISAE-SUPAERO)
* Institut d'études politiques de Toulouse (Sciences Po Toulouse)
* Centre universitaire Jean-François-Champollion
* École nationale supérieure des mines d'Albi-Carmaux
* École nationale de l'aviation civile (ENAC)
* École nationale supérieure d'architecture de Toulouse
* École nationale de formation agronomique
* Toulouse Business School (TBS)
* Institut catholique d'arts et métiers

## Referanser


## Eksterne lenker
*
Tresa

**Tresa** er en sideelv til Glåma i Stor-Elvdal kommune. Elva har utspring i Lensmannsmyrene på Koppangskjølen, og har kalkfattig vann. Elva tar opp Rokka en kilometer før utløpet i Glomma like nord for Koppang. Tresa er beskrevet som en god fiskeelv med småvokst ørret.

Elva er tidligere brukt til tømmerfløting, og det finnes store elveforbygninger.

## Referanser




## Eksterne lenker
*
*
Cytokinreseptor

**Cytokinreseptorer** er en cellemembranreseptor som binder ligander av typen cytokiner. De er en form for tyrosinkinaser, men har ingen egen tyrosinkinaseaktivitet. Når cytokinreseptoren aktiveres, blir den tilhørende januskinasen, JAK, aktivert. De fosforylerer først hverandre, deretter andre målproteiner i noen av de tilhørende signaltransduksjonskjedene.

En vanlig signaltransduksjonsvei er JAK-STAT-signaltransduksjonsveien, som leder til fosforylering og dimerisering av STAT-proteiner, som fungerer som transkripsjonsfaktorer.

JAK kan også aktivere alle signaltransduksjonsveier som er assosiert med tyrosinkinasereseptorer, nemlig: 
* MAPK/ERK-signaltransduksjonsveien
* PI3K/PKB-signalveien
* IP3/PKC-signalveien